
[bookmark: TextBodyBegin]Το Ευρωπαϊκό Κοινοβούλιο,
–	έχοντας υπόψη το σχέδιο εκτελεστικής απόφασης της Επιτροπής για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο MON 95275 σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (D102172/03),
–	έχοντας υπόψη τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τα γενετικώς τροποποιημένα τρόφιμα και ζωοτροφές[footnoteRef:1], και ειδικότερα το άρθρο 7 παράγραφος 3 και το άρθρο 19 παράγραφος 3, [1:  	ΕΕ L 268 της 18.10.2003, σ. 1, ELI: http://data.europa.eu/eli/reg/2003/1829/oj.] 

–	έχοντας υπόψη την ψηφοφορία στη μόνιμη επιτροπή φυτών, ζώων, τροφίμων και ζωοτροφών, που αναφέρεται στο άρθρο 35 του κανονισμού (ΕΚ) αριθ. 1829/2003, η οποία πραγματοποιήθηκε στις 22 Νοεμβρίου 2024 και κατά την οποία δεν εκδόθηκε γνωμοδότηση, και την ψηφοφορία στην επιτροπή προσφυγών στις 17 Δεκεμβρίου 2024, που κατέληξε επίσης σε μη έκδοση γνωμοδότησης,
–	έχοντας υπόψη το άρθρο 11 του κανονισμού (ΕE) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή[footnoteRef:2],  [2:  	ΕΕ L 55 της 28.2.2011, σ. 13, ELI: http://data.europa.eu/eli/reg/2011/182/oj.] 

–	έχοντας υπόψη τη γνωμοδότηση που εκδόθηκε από την Ευρωπαϊκή Αρχή για την Ασφάλεια των Τροφίμων (EFSA) στις 19 Ιουνίου 2024 και δημοσιεύθηκε την 1η Αυγούστου 2024[footnoteRef:3], [3:  	Επιστημονική γνώμη της ομάδας της EFSA για τους γενετικώς τροποποιημένους οργανισμούς σχετικά με την αξιολόγηση του γενετικά τροποποιημένου αραβοσίτου MON 95275 (αίτηση GMFF-2022-5890), EFSA Journal 2024· 22(8):e8886, https://doi.org/10.2903/j.efsa.2024.8886. ] 

–	έχοντας υπόψη τα προηγούμενα ψηφίσματά του που διατύπωναν αντίρρηση στην έγκριση γενετικώς τροποποιημένων οργανισμών (ΓΤΟ)[footnoteRef:4], [4:  	Κατά την όγδοη κοινοβουλευτική περίοδο, το Κοινοβούλιο ενέκρινε 36 ψηφίσματα και, κατά την ένατη κοινοβουλευτική του περίοδο, το Κοινοβούλιο ενέκρινε 38 ψηφίσματα που αντιτίθενται στην έγκριση ΓΤΟ. Επιπλέον, κατά τη δέκατη κοινοβουλευτική του περίοδο, το Κοινοβούλιο ενέκρινε τα ακόλουθα ψηφίσματα:
–	Ψήφισμα του Ευρωπαϊκού Κοινοβουλίου της 26ης Νοεμβρίου 2024 σχετικά με την εκτελεστική απόφαση (ΕΕ) 2024/2628 της Επιτροπής για την ανανέωση της έγκρισης της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο MON 89034 × 1507 × NK603 σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (P10_TA(2024)0038).
–	Ψήφισμα του Ευρωπαϊκού Κοινοβουλίου της 26ης Νοεμβρίου 2024 σχετικά με την εκτελεστική απόφαση (ΕΕ) 2024/2627 της Επιτροπής για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο βαμβάκι COT102, σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (P10_TA(2024)0039).
–	Ψήφισμα του Ευρωπαϊκού Κοινοβουλίου της 26ης Νοεμβρίου 2024 σχετικά με την εκτελεστική απόφαση (ΕΕ) 2024/2629 της Επιτροπής για την ανανέωση της έγκρισης της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο MON 89034 × 1507 × MON 88017 × 59122 και από οκτώ από τους επιμέρους συνδυασμούς του σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (P10_TA(2024)0040).
–	Ψήφισμα του Ευρωπαϊκού Κοινοβουλίου της 26ης Νοεμβρίου 2024 σχετικά με την εκτελεστική απόφαση (ΕΕ) 2024/1828 της Επιτροπής για την ανανέωση της έγκρισης της διάθεσης στην αγορά ζωοτροφών που περιέχουν γενετικώς τροποποιημένο αραβόσιτο MON 810 ή αποτελούνται από αυτόν και τροφίμων και ζωοτροφών που παράγονται από γενετικώς τροποποιημένο αραβόσιτο MON 810, σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου, και για την κατάργηση της εκτελεστικής απόφασης (ΕΕ) 2017/1207 της Επιτροπής (P10_TA(2024)0041).
–	Ψήφισμα του Ευρωπαϊκού Κοινοβουλίου της 26ης Νοεμβρίου 2024 σχετικά με την εκτελεστική απόφαση (ΕΕ) 2024/1822 της Επιτροπής για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο DP915635 σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (P10_TA(2024)0042).
–	Ψήφισμα του Ευρωπαϊκού Κοινοβουλίου της 26ης Νοεμβρίου 2024 σχετικά με την εκτελεστική απόφαση (ΕΕ) 2024/1826 της Επιτροπής για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο DP23211 σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (P10_TA(2024)0043).
–	Ψήφισμα του Ευρωπαϊκού Κοινοβουλίου της 26ης Νοεμβρίου 2024 σχετικά με την εκτελεστική απόφαση (ΕΕ) 2024/2618 της Επιτροπής για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο DP202216, σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (P10_TA(2024)0044).
–	Ψήφισμα του Ευρωπαϊκού Κοινοβουλίου της 26ης Νοεμβρίου 2024 σχετικά με το σχέδιο εκτελεστικής απόφασης της Επιτροπής για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο MON 94804, σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (P10_TA(2024)0045).] 

–	έχοντας υπόψη το άρθρο 115 παράγραφοι 2 και 3 του Κανονισμού του,
–	έχοντας υπόψη την πρόταση ψηφίσματος της Επιτροπής Περιβάλλοντος, Κλίματος και Ασφάλειας των Τροφίμων,
Α.	λαμβάνοντας υπόψη ότι, στις 29 Απριλίου 2022, η Bayer Agriculture B.V., με έδρα το Βέλγιο, εξ ονόματος της Bayer CropScience LP, με έδρα τις Ηνωμένες Πολιτείες, υπέβαλε αίτηση στην αρμόδια εθνική αρχή των Κάτω Χωρών για τη διάθεση στην αγορά τροφίμων, συστατικών τροφίμων και ζωοτροφών που περιέχουν, αποτελούνται ή παράγονται από γενετικώς τροποποιημένο αραβόσιτο MON 95275 («γενετικώς τροποποιημένος αραβόσιτος»)·
Β.	λαμβάνοντας υπόψη ότι ο γενετικώς τροποποιημένος αραβόσιτος παράγει δύο εντομοκτόνες πρωτεΐνες (mpp75Aa1 και vpb4Da2) και εκφράζει το DvSnf7 dsRNA που στοχεύει στη χρυσομήλη του αραβοσίτου· λαμβάνοντας υπόψη ότι η γενετική τροποποίηση περιλαμβάνει μια διαδικασία δύο σταδίων που προβλέπει έναν μετασχηματισμό με τη μεσολάβηση του Agrobacterium tumefaciens και ένα σύστημα ανασυνδυασμού Cre/lox για την αφαίρεση των δεικτών επιλογής·
Γ.	λαμβάνοντας υπόψη ότι, στις 19 Ιουνίου 2024, η EFSA εξέδωσε θετική γνώμη σχετικά με τον αραβόσιτο MON 95275, η οποία δημοσιεύθηκε την 1η Αυγούστου 2024· λαμβάνοντας υπόψη ότι η γνώμη της EFSA δεν παρέχει επαρκή δεδομένα για την αξιολόγηση των ακούσιων γενετικών επιδράσεων, της βιολογικής δραστηριότητας των αλληλουχιών ανάγνωσης και των πιθανών εκτός στόχων επιπτώσεων σε μη στοχευόμενους οργανισμούς· 
Δ.	λαμβάνοντας υπόψη ότι οι επιτόπιες δοκιμές που διεξήγαγε ο αιτών δεν λάμβαναν υπόψη τις διαφορετικές περιβαλλοντικές συνθήκες καταπόνησης ή τις διαφορετικές γεωργικές πρακτικές, γεγονός που περιορίζει τη συνάφεια των αποτελεσμάτων με τα ευρωπαϊκά καλλιεργητικά περιβάλλοντα·
Ε.	λαμβάνοντας υπόψη ότι η κατασκευή DvSnf7 dsRNA με τεχνολογία RNAi εγείρει ανησυχίες σχετικά με τις επιπτώσεις σε μη στοχευόμενους οργανισμούς·
ΣΤ.	λαμβάνοντας υπόψη ότι οι εντομοκτόνες πρωτεΐνες mpp75Aa1 και vpb4Da2 έχουν δομικές ομοιότητες με γνωστές τοξίνες και δεν υπάρχει επαρκής αξιολόγηση όσον αφορά την ειδικότητα, την ανοσολογική απόκριση και τις συνδυαστικές επιδράσεις τους·
Ζ.	λαμβάνοντας υπόψη ότι οι δυνατότητες γονιδιακής ροής σε άγρια συγγενικά είδη, συμπεριλαμβανομένων των ευρωπαϊκών πληθυσμών τεοζίντης, ενέχουν κινδύνους διαγονιδιακής ανθεκτικότητας και οικολογικής ανισορροπίας·
Η.	λαμβάνοντας υπόψη ότι οι απαιτήσεις παρακολούθησης βάσει του εκτελεστικού κανονισμού (ΕΕ) αριθ. 503/2013 της Επιτροπής[footnoteRef:5] δεν αντιμετωπίζονται επαρκώς, ιδίως όσον αφορά την ανεξάρτητη επαλήθευση δεδομένων και τις μακροπρόθεσμες περιβαλλοντικές επιπτώσεις· [5:  	Εκτελεστικός κανονισμός (ΕΕ) αριθ. 503/2013 της Επιτροπής, της 3ης Απριλίου 2013, σχετικά με τις αιτήσεις έγκρισης γενετικώς τροποποιημένων τροφίμων και ζωοτροφών, σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου, και την τροποποίηση των κανονισμών της Επιτροπής (ΕΚ) αριθ. 641/2004 και (ΕΚ) αριθ. 1981/2006 (ΕΕ L 157 της 8.6.2013, σ. 1, ELI: http://data.europa.eu/eli/reg_impl/2013/503/oj).] 

Θ.	λαμβάνοντας υπόψη ότι η αξιολόγηση της EFSA δεν εξέτασε επαρκώς τον ρόλο των αλληλεπιδράσεων μικροβιώματος ή των σωρευτικών επιπτώσεων τοξικότητας σε μη στοχευόμενους οργανισμούς·
Ι.	λαμβάνοντας υπόψη ότι, σε αντίθεση με τη χρήση εντομοκτόνων, όπου η έκθεση πραγματοποιείται κατά τον χρόνο του ψεκασμού και για περιορισμένο χρονικό διάστημα στη συνέχεια, η χρήση εντομοκτόνων γενετικά τροποποιημένων καλλιεργειών οδηγεί σε συνεχή έκθεση των στοχευόμενων και μη στοχευόμενων οργανισμών στις τοξίνες·
Παρατηρήσεις των κρατών μελών και των ενδιαφερόμενων μερών
ΙΑ.	λαμβάνοντας υπόψη ότι τα κράτη μέλη υπέβαλαν στην EFSA πολλά επικριτικά σχόλια κατά τη διάρκεια της τρίμηνης περιόδου διαβούλευσης[footnoteRef:6], μεταξύ των οποίων ότι ο κατάλογος των σχετικών μελετών, που προσδιορίστηκαν στην ανασκόπηση της βιβλιογραφίας του αιτούντος, δεν περιλάμβανε μελέτες για την επίδραση των εντομοκτόνων πρωτεϊνών στο περιβάλλον ή σχετικά με τις πιθανές επιπτώσεις των υπολειμμάτων καλλιεργειών σε μη στοχευόμενους οργανισμούς·  [6:  	https://efsa.onlinelibrary.wiley.com/action/downloadSupplement?
doi=10.2903%2Fj.efsa.2024.8716‌&file=efs28716-sup-0012-Annex8.pdf.] 

ΙΒ.	λαμβάνοντας υπόψη ότι, κατά την όγδοη κοινοβουλευτική του περίοδο, το Κοινοβούλιο ενέκρινε συνολικά 36 ψηφίσματα που αντιτίθενται στη διάθεση στην αγορά ΓΤΟ για τρόφιμα και ζωοτροφές (33 ψηφίσματα) και στην καλλιέργεια ΓΤΟ στην Ένωση (τρία ψηφίσματα)· λαμβάνοντας υπόψη ότι, κατά την ένατη κοινοβουλευτική του περίοδο, το Κοινοβούλιο ενέκρινε 38 ψηφίσματα που αντιτίθενται στη διάθεση ΓΤΟ στην αγορά και άλλα 8 ψηφίσματα που αντιτίθενται στη διάθεση ΓΤΟ στην αγορά ήδη κατά την τρέχουσα δέκατη κοινοβουλευτική περίοδο·
ΙΓ.	λαμβάνοντας υπόψη ότι η Επιτροπή εξακολουθεί να εγκρίνει ΓΤΟ, παρά το γεγονός ότι αναγνωρίζει και η ίδια την ύπαρξη δημοκρατικού ελλείμματος, την έλλειψη στήριξης από την πλευρά των κρατών μελών και τις ενστάσεις του Κοινοβουλίου·
ΙΔ.	λαμβάνοντας υπόψη ότι η εμπορική συμφωνία μεταξύ της ΕΕ και της Mercosur θα ενθαρρύνει τις εισαγωγές στην Ένωση τροφίμων και ζωοτροφών που περιέχουν γενετικώς τροποποιημένους οργανισμούς, αποτελούνται από τέτοιους οργανισμούς ή παράγονται από αυτούς, καθώς και ότι η Βραζιλία και η Αργεντινή συγκαταλέγονται μεταξύ των μεγαλύτερων παραγωγών ΓΤΟ και χρηστών φυτοφαρμάκων παγκοσμίως, συμπεριλαμβανομένων των ΓΤΟ και των φυτοφαρμάκων που απαγορεύονται στην Ένωση για υγειονομικούς ή περιβαλλοντικούς λόγους·
1.	θεωρεί ότι το σχέδιο εκτελεστικής απόφασης της Επιτροπής υπερβαίνει τις εκτελεστικές αρμοδιότητες που προβλέπει ο κανονισμός (ΕΚ) αριθ. 1829/2003·
2.	θεωρεί ότι το σχέδιο εκτελεστικής απόφασης της Επιτροπής δεν είναι σύμφωνο με το δίκαιο της Ένωσης, υπό την έννοια ότι δεν συνάδει με τον σκοπό του κανονισμού (ΕΚ) αριθ. 1829/2003, ο οποίος είναι, σύμφωνα με τις γενικές αρχές που καθορίζονται στον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου[footnoteRef:7], να προσφέρει τη βάση για τη διασφάλιση υψηλού επιπέδου προστασίας της ζωής και της υγείας του ανθρώπου, της υγείας και της καλής διαβίωσης των ζώων, του περιβάλλοντος και των συμφερόντων των καταναλωτών σε σχέση με τα ΓΤ τρόφιμα και ζωοτροφές, εξασφαλίζοντας παράλληλα την αποτελεσματική λειτουργία της εσωτερικής αγοράς· [7:  	Κανονισμός (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (ΕΕ L 31 της 1.2.2002, σ. 1, ELI: http://data.europa.eu/eli/reg/2002/178/oj).] 

3.	ζητεί από την Επιτροπή να αποσύρει το σχέδιο εκτελεστικής απόφασής της και να υποβάλει νέο σχέδιο στην επιτροπή·
4.	καλεί την Επιτροπή να διασφαλίσει τη σύγκλιση των προτύπων μεταξύ της Ένωσης και των εταίρων της στις διαπραγματεύσεις για συμφωνίες ελεύθερων συναλλαγών, προκειμένου να πληρούνται τα πρότυπα ασφάλειας της Ένωσης·
5.	καλεί την Επιτροπή να μην εγκρίνει τις γενετικά τροποποιημένες καλλιέργειες λόγω κινδύνων για τη βιοποικιλότητα, την ασφάλεια των τροφίμων και την υγεία των εργαζομένων σύμφωνα με την προσέγγιση «Μία υγεία»·
6.	εκφράζει την ικανοποίησή του για το γεγονός ότι η Επιτροπή αναγνώρισε τελικά, σε επιστολή της με ημερομηνία 11 Σεπτεμβρίου 2020 προς τους βουλευτές, την ανάγκη να λαμβάνεται υπόψη η βιωσιμότητα κατά τη λήψη αποφάσεων για την έγκριση ΓΤΟ[footnoteRef:8]· εκφράζει, ωστόσο, τη βαθιά απογοήτευσή του καθώς έκτοτε η Επιτροπή συνεχίζει να εγκρίνει ΓΤΟ για εισαγωγή στην Ένωση, παρά τις επανειλημμένες αντιρρήσεις του Κοινοβουλίου και το γεγονός ότι η πλειοψηφία των κρατών μελών ψηφίζει απορριπτικά· [8:  	https://tillymetz.lu/wp-content/uploads/2020/09/Co-signed-letter-MEP-Metz.pdf.] 

7.	παροτρύνει εκ νέου την Επιτροπή να λάβει υπόψη τις υποχρεώσεις της Ένωσης στο πλαίσιο διεθνών συμφωνιών, όπως η Συμφωνία του Παρισιού για το κλίμα, η Σύμβαση των Ηνωμένων Εθνών για τη βιολογική ποικιλότητα και οι Στόχοι Βιώσιμης Ανάπτυξης (ΣΒΑ) των Ηνωμένων Εθνών· επαναλαμβάνει την έκκλησή του να συνοδεύονται τα σχέδια εκτελεστικών πράξεων από αιτιολογική έκθεση στην οποία να εξηγείται πώς τηρούν την αρχή της «μη πρόκλησης σημαντικής βλάβης»[footnoteRef:9]·  [9:  	Ψήφισμα του Ευρωπαϊκού Κοινοβουλίου της 15ης Ιανουαρίου 2020 σχετικά με την Ευρωπαϊκή Πράσινη Συμφωνία (ΕΕ C 270 της 7.7.2021, σ. 2), παράγραφος 102.] 

8.	αναθέτει στην Πρόεδρό του να διαβιβάσει το παρόν ψήφισμα στο Συμβούλιο και στην Επιτροπή, καθώς και στις κυβερνήσεις και στα κοινοβούλια των κρατών μελών.

